钦定古今图书集成/明伦汇编/官常典/第494卷 > 曲环
## 钦定古今图书集成/明伦汇编/官常典/第494卷 > 曲环

按《唐书》本传：“环，陜州安邑人，客陇右。少喜兵法，资勇
敢，善骑射。天宝中，从哥舒翰讨吐蕃，拔石堡，取黄河
九曲、洪济等城，授果毅别将。安禄山反，从鲁炅守邓
州，与贼武令珣战尤力，加左清道率。从李抱玉屯河
阳。又自将兵守泽州，破贼锐将安晓，拜羽林将军。与
诸将讨史朝义，平河北，累转金吾大将军。大历中，戍”
陇州，数破吐蕃，以功兼太常卿。德宗初，卤寇剑南，诏
环以邠、陇兵五千驰救，收七盘城、威武军、维、茂等州。
卤破走，威名大振，加太子宾客，赐名马。豫讨泾州刘
文喜，迁开府仪同三司，封晋昌郡王，邠陇兵马使。时
李纳逼徐州，环与刘元佐救之，败其众，功最。建中三
年，擢邠陇行营节度使。李希烈陷汴州，环守宁陵，战
陈州，斩贼三万五千级，禽其将翟崇晖，进检校工部
尚书，兼陈州刺史。希烈平，改陈许节度，赐封三百户。
二州比为寇冲，民苦剽卤，客他县。环勤身节用，宽赋
敛，简条教，不三岁，归者繈系。训农治兵，榖食丰衍。转
检校尚书左仆射。贞元十五年卒，年七十四，赠司空。